EventsHub - Εκδηλώσεις στην Κύπρο

Το λιοπέτρι Β’: τοπωνύμια διοικητικών ορίων λιοπετρίου και ο κόσμος του
2026-06-24 19:00 (Asia/Nicosia) | Πολιτιστικό Κέντρο Γεωργίου Σεφέρη, Αγία Νάπα, Αμμόχωστος, Αγία Νάπα, 5330
Εκδηλώσεις Δήμου Αγίας Νάπας, Ιούνιος 2026:
https://www.agianapa.org.cy/…/docum…/1253/June2026Gr.pdf

Chef Jeffrey στη Λεμεσό
2026-06-24 18:00 | Winecase, Griva Digeni 3A, Λεμεσός, Λεμεσός, 3035
Μια ξεχωριστή βραδιά αφιερωμένη στο καλό φαγητό, το κρασί και τη ζωντανή μουσική ετοιμάζει το Winecase στη Λεμεσό την Τετάρτη 24 Ιουνίου, φιλοξενώντας για πρώτη φορά στην πόλη τον viral chef Jeffrey και την ομάδα του.
Ο δημοφιλής σεφ, με καταγωγή από τη Γουατεμάλα και πλέον μόνιμος κάτοικος Κύπρου, θα στήσει την κουζίνα του στην κάβα–wine bar για ένα εντυπωσιακό street food & wine event, όπου το live cooking θα έχει τον πρωταγωνιστικό ρόλο. Μπροστά στα μάτια των επισκεπτών θα ετοιμάζει εκλεκτές κοπές βοδινού στις χαρακτηριστικές στρογγυλές ψησταριές OFYR Wooden Fire Barbecue, προσφέροντας παράλληλα ένα μοναδικό γαστρονομικό θέαμα.
Το μενού περιλαμβάνει κορυφαίες κοπές κρέατος όπως Argentinian Fillet Tenderloin, USDA Prime Ribeye και αυθεντική βραζιλιάνικη Picanha, οι οποίες θα συνοδεύονται από πατάτες, λαχανικά σχάρας και σκορδόψωμο.
Τη βραδιά θα πλαισιώσει μουσικά η Νωαίνα, τραγουδίστρια και τραγουδοποιός που έγινε γνωστή μέσα από τη συμμετοχή της στο X-Factor Greece. Με τη φωνή και την κιθάρα της θα δημιουργήσει μια ατμοσφαιρική ακουστική εμπειρία, ερμηνεύοντας αγαπημένα τραγούδια από το ελληνικό και διεθνές ρεπερτόριο.
Φυσικά, οι γεύσεις των premium steaks θα συνδυαστούν ιδανικά με τις ετικέτες της πλούσιας συλλογής κρασιών του Winecase, ενώ όσοι προτιμούν μπύρα θα μπορούν να επιλέξουν δροσερές προτάσεις από τη Octo Microbrewery.
Οι θέσεις είναι περιορισμένες και η βραδιά θα πραγματοποιηθεί σε δύο sittings. Η κράτηση είναι απαραίτητη στα 70 001017 και 99 696800.

Glass painting & pinsa
2026-06-24 18:00 | Λευκωσία
Glass painting & pinsa: the perfect combination 🍷🎨🍕
Join us for a delicious evening and a creative workshop by @artbyandrea.makridou .
Create your own painted wine glass while enjoying Italian pinsa, drinks, and a relaxed atmosphere.
📍 At Moma – Italian Gourmet Street Food 📅 Wednesday, 24 June 2026 ⏰ 18:00 – 20:00
Everything is included. No experience needed. Just bring good energy and creativity 💫
Limited spots available.
DM for bookings & info🌸

MEDFEST Limassol Beer Festival
2026-06-24 18:00, 2026-06-23 18:00 | Λύκειο Λινόπετρας, Artemidos, Λεμεσός, Άγιος Αθανάσιος, 4102
Το MEDFEST Limassol Beer Festival 2026 επιστρέφει δυναμικά το καλοκαίρι του 2026 και ετοιμάζεται για ακόμα μία χρονιά γεμάτη μπύρα, μουσική, φαγητό και ατελείωτη διασκέδαση.
Φέτος, το αγαπημένο beer festival της Λεμεσού αλλάζει τοποθεσία και μεταφέρεται στο Γήπεδο Γυμνασίου Λινόπετρας, όπου θα φιλοξενηθεί από τις 23 μέχρι και τις 27 Ιουνίου 2026.
Για πέντε ολόκληρες ημέρες, το κοινό θα έχει την ευκαιρία να απολαύσει παγωμένες μπύρες, live μουσική, street food επιλογές και πολλές ακόμη εκπλήξεις, σε ένα από τα μεγαλύτερα καλοκαιρινά events της πόλης.
Το countdown για το MEDFEST 2026 έχει ήδη ξεκινήσει και όλα δείχνουν πως το φετινό φεστιβάλ θα είναι μεγαλύτερο και πιο εντυπωσιακό από ποτέ.

Behind the Scenes
2026-06-24 17:00 - 20:00 | Παττίχειο Δημοτικό Θέατρο, Αγία Ζώνη 4, Λεμεσός, Λεμεσός, 3031, Κύπρος
Το “BEHIND THE SCENES” είναι μια πρωτότυπη χορευτική παράσταση της σχολής χορού Evi’s Schoolof Dance που αποκαλύπτει με χιούμορ, συναίσθημα και ενέργεια τι πραγματικά συμβαίνει πίσω από τα φώτα της σκηνής.
Πρόβες, διαγωνισμοί, backstage στιγμές, φιλίες, άγχος, γέλια και αναμνήσεις ζωντανεύουν μέσα από χορογραφίες streetdance & bboying, commercial, modern, jazz και heels, σε μια παράσταση γεμάτη ρυθμό, συγκίνηση και αληθινές στιγμές.
Την παράσταση συνδέει με χιούμορ και θεατρική αφήγηση ο ηθοποιός και πρώην μαθητής της σχολής, Μιχάλης Χρίστου.

Unfold Festival: The Next Wave Of Gen Z And Millennial Entrepreneurs
2026-06-24 08:30 | Λευκωσία
Το UNFOLD Festival αποτελεί την κορύφωση του Gen Z & Millennial Project, μιας πρωτοβουλίας της IMH που αναδεικνύει τη νέα γενιά επιχειρηματικών ηγετών της Κύπρου. Μετά από έναν χρόνο δράσεων, ερευνών, roundtables και συναντήσεων με την πολιτική και επιχειρηματική ηγεσία, το φεστιβάλ συγκεντρώνει τη δυναμική αυτής της πρωτοβουλίας σε μια ζωντανή εμπειρία διαλόγου, έμπνευσης και δικτύωσης.
Η εκδήλωση θα φιλοξενήσει περισσότερους από 300 επιλεγμένους συμμετέχοντες, μεταξύ των οποίων Gen Z και Millennial επιχειρηματίες, C-level στελέχη, επενδυτές, θεσμικοί παράγοντες και opinion leaders.
Το πρόγραμμα θα εξελιχθεί σε τρία μέρη – Inspiration, Conversation και Celebration – με keynote ομιλία από διεθνή ομιλητή, case studies νέων επιχειρηματιών, παρεμβάσεις CEOs των project partners και δυναμικές συζητήσεις για το μέλλον της επιχειρηματικότητας. Η βραδιά θα ολοκληρωθεί με DJ set, cocktails και networking, σε μια ατμόσφαιρα που ενώνει στρατηγική, κοινότητα και νέα επιχειρηματική ενέργεια.

ΦΕΡΤΕ ΜΑΣ JALLA
2026-06-23 20:00 | Ψιμολόφου, Λευκωσία, Ψιμολόφου, 2630
Το Κ.Σ Ψιμολόφου σας προσκαλεί στη θεατρική παράσταση “ΦΕΡΤΕ ΜΑΣ JALLA”, τη νέα ξεκαρδιστική κωμωδία από το Θέατρο Γέλιου!
Τρίτη 23/06
Ώρα: 20:00μ.μ
Εκδρομικός χώρος
Είσοδος Ελεύθερη
Ελάτε να απολαύσουμε μαζί, μια βραδιά γεμάτη γέλιο, ψυχαγωγία και όμορφες στιγμές!!!

Αντικριστό στο Δάλι
2026-06-23 20:00 | Αμφιθέατρο Ιδαλίου, 2C9H+39P, Αγίου Γεωργίου, 33 2540, Κύπρος, Λευκωσία, Δάλι, 2540, Κύπρος
Σ’ένα περβόλι στη Λάρνακα με αυθαίρετες κατασκευές, 7 άνθρωποι υπό την απειλή κόκκινου συναγερμού, λόγω πλημμυρών στην περιοχή, αντικριστό να ψήνεται, έναν απρόσμενο επισκέπτη και μια μπουλντόζα, έτοιμη να τα κατεδαφίσει, οι ήρωες εκτός εαυτού δείχνουν τον πραγματικό τους πρόσωπο. Θα καταφέρουν να βγουν αλώβητοι από αυτήν την περιπέτεια και να κάνουν την υπέρβαση;
Όταν πέσουν οι μάσκες και μείνουν οι άνθρωποι, το θέαμα δεν είναι πάντα ωραίο.
Μετά την περσινή ΦΟΥΚΟΥ, ο Φώτης Γεωργίδηςς επανέρχεται με τη νέα του κοινωνική σάτιρα Αντικριστό, αυτή την φορά για να εισχωρήσει ακόμα πιο βαθιά στο “ατελεύτητο κωμικοτραγικό” σύμπαν του Κύπριου.
Παίζουν: Σοφία Καλλή, Μάριος Δημητρίου, Φώτης Γεωργίδης, Αντρέας Τσέλεπος, Πολυξένη Σάββα, Παντελίτσα Λοΐζου και Σοφοκλής Σοφοκλέους.
Κείμενο-σκηνοθεσία: Φώτης Γεωργίδης
Σκηνικό: Έλενα Κατσούρη
Φωτισμοί: Καρολίνα Σπύρου
Ενδυματολόγος: Φραντζέσκα Φραντζέσκου
Βοηθός Σκηνοθέτη: Μαρία Μοργιάννη
Επιμέλεια Ήχου: Παύλος Κυριάκου
Φωτογραφία: Δημήτρης Βαττής
Γραφιστική Επιμέλεια: Σάββας Θωμά.
Διευθυντής Σκηνής & Κατασκευή Σκηνικού: Σοφοκλής Σοφοκλέους.
Ηχητική υποστήριξη: Κ.Σ Ηχοτεχνική
Παραγωγός: Γιάννος Λούρας
Βοηθός Παραγωγής: Ευριδίκη Μοργιάννη
Παραστάσεις :
– ΑΜΦΙΘΕΑΤΡΟ ΙΔΑΛΙΟΥ, 23, 24 ΙΟΥΝΙΟΥ
– ΑΜΦΙΘΕΑΤΡΟ ΔΡΟΜΟΛΑΞΙΑΣ, 25, 26 ΙΟΥΝΙΟΥ
– ΑΜΦΙΘΕΑΤΡΟ ΔΕΝΕΙΑΣ, 3 ΙΟΥΛΙΟΥ
– ΑΜΦΙΘΕΑΤΡΟ ΣΚΑΛΙ ΑΓΛΑΝΤΖΙΑΣ, 6, 7, 8 ΙΟΥΛΙΟΥ
– ΑΜΦΙΘΕΑΤΡΟ ΤΑΛΑΣ, 9, 10 ΙΟΥΛΙΟΥ
– ΑΜΦΙΘΕΑΤΡΟ HERITAGE ΛΕΜΕΣΟΥ, 15, 16, 17 ΙΟΥΛΙΟΥ
– ΑΜΦΙΘΕΑΤΡΟ ΛΑΚΑΤΑΜΕΙΑΣ, 20, 21 ΙΟΥΛΙΟΥ
– ΑΜΦΙΘΕΑΤΡΟ ΔΕΡΥΝΕΙΑΣ, 27, 28 ΙΟΥΛΙΟΥ
– ΠΑΤΤΙΧΕΙΟ ΑΜΦΙΘΕΑΤΡΟ ΛΑΡΝΑΚΑΣ, 2, 3 ΑΥΓΟΥΣΤΟΥ
Το έργο είναι κατάλληλο και για παιδιά από 13 ετών και άνω.

On Common Ground
2026-06-23 19:30 | Λεμεσός, Λεμεσός, Λεμεσός, 3040
Μια συλλογική δηµιουργία, µε πέντε περφόρµερς και έναν µουσικό, σε ένα ανοιχτό εξωτερικό χώρο, σε µια πόλη που συνεχώς αλλάζει, στα παράλια της Ανατολικής Μεσογείου. Τα σώµατα συναντιούνται, αλληλο-οδηγούνται, χωρίζουν, επανασυνδέονται. Μέσα από µια δοµηµένη αυτοσχεδιαστική πρακτική, διαµορφώνονται κοινότητες που συνεχώς µετασχηµατίζονται, όχι ως βεβαιότητες, αλλά ως δυνατότητες. Ως χώροι συνύπαρξης, εµπιστοσύνης, ευαλωτότητας και φροντίδας.
Πώς παραµένουµε ανοιχτοί ο ένας προς τον άλλον;
Πώς καλλιεργούµε την εµπιστοσύνη;
Πώς φροντίζουµε ο ένας τον άλλον;
Πώς δηµιουργούµε χώρους σύνδεσης;
Συντελεστές
Σύλληψη / Καλλιτεχνική Διεύθυνση
Εύη Δηµητρίου
Δηµιουργία / Ερµηνεία
Ράνια Γλυµίτσα
Κατερίνα Τυλληρίδου
Chris Mills
Διαµάντω Χατζηζαχαρία
Εύη Δηµητρίου
Δηµιουργία / Ζωντανή Μουσική
Kalaqs
Σύµβουλος
Tabea Martin
Καταγραφή & Τεκµηρίωση Διαδικασίας
Άρτεµις Ευλογηµένου
Επικοινωνία & Προώθηση
Ολίβια Χρίστου
Παραγωγή: Οµάδα Εν Δράσει
Χορηγός: Τµήµα Σύγχρονου Πολιτισµού – Υφυπουργείο Πολιτισµού
Με την υποστήριξη του PSI Foundation
Πληροφορίες
Τρίτη 23 & Πέµπτη 25 Ιουνίου, 2026 στις 19:30
PSI Foundation, Παραθαλάσσιο Μέτωπο, Λεµεσός
Παλιά Αποθήκη Χαρουπιών, Τσιφλικούδια
Συνεργατισµού 27, Λεµεσός 3010
Ελεύθερη Είσοδος
Διαθέσιµος χώρος στάθµευσης στο PSI Foundation.

The greatest show
2026-06-23 19:30 | Πολυχώρος Αττικόν, Evagora Pallikaridi, Πάφος, Πάφος, 8010
𝝥𝝦𝝤𝝘𝝦𝝖𝝡𝝡𝝖 𝝥𝝤𝝠𝝞𝝩𝝞𝝨𝝩𝝞𝝟𝝮𝝢 𝝚𝝟𝝙𝝜𝝠𝝮𝝨𝝚𝝮𝝢
𝝙𝝜𝝡𝝤𝝪 𝝥𝝖𝝫𝝤𝝪 – 𝝞𝝤𝝪𝝢𝝞𝝤𝝨 𝟮𝟬𝟮𝟲
Ο Δήμος Πάφου παρουσιάζει το πρόγραμμα πολιτιστικών εκδηλώσεων για τον Ιούνιο 2026, με ένα πλούσιο και πολυδιάστατο πρόγραμμα που περιλαμβάνει συναυλίες, θεατρικές και χορευτικές παραστάσεις, φεστιβάλ, εκθέσεις, μουσικές βραδιές, αθλητικές διοργανώσεις και δράσεις για μικρούς και μεγάλους.
📍 Αναλυτικές πληροφορίες και λεπτομέρειες στις αφίσες.

Cilindrical Vase June Workshop
2026-06-23 18:00 | Tochka Ceramic Studio, Konstantinou Palaiologou 44, Λευκωσία, Λευκωσία, 1015, Κύπρος
Hey creative friends! Here is the workshop schedule for June:
⚪️ 7/6 Sunday 16:00 – 18:00
Travel Mug
[ENG/RUS]
⚪️ 9/6 Tuesday 18:00 – 20:00
Pinching mug
[ENG/GR]
⚪️ 10/6 Wednesday 18:00 – 20:00
Kurinuki Vase
[ENG/GR]
⚪️ 14/6 Sunday 10:00 – 12:00
Chip&Dip Bowl
[ENG/GR]
⚪️ 14/6 Sunday 13:00 – 15:00
Plate / Set of Plates
[ENG/GR]
⚪️ 16/6 Tuesday 18:00 – 20:00
Cheese Platter
[ENG/GR]
⚪️ 17/6 Wednesday 18:00 – 20:00
Pasta Bowl
[ENG/GR]
⚪️ 20/6 Saturday 12:30 – 14:00
Clay Play for kids
[ENG/GR]
⚪️ 23/6 Tuesday 18:00 – 20:00
Cilindrical vase
[ENG/GR]
⚪️ 27/6 Sarturday from 10:00
Italian day Classes
[ENG/GR/RUS]
⚪️ 28/6 Sunday 12:00 – 14:00
Cheese Platter
[ENG/RUS]

Peter Pan
2026-06-23 16:00 - 19:30, 2026-06-22 19:30 | Μαρκίδειο Θέατρο, Ανδρέα Γερούδι 18, Πάφος, Πάφος, 8010, Κύπρος

Στου φεγγαριού κάποια γωνιά – Αντώνης Μιτζέλος
2026-06-22 20:30 - 22:30 | Πολιτιστικό Κέντρο “Μιχάλης Πιερής” – Αρχοντικό Αξιοθέας, Αρχοντικο Αξιοθέας, Λευκωσία, Λευκωσία, 1017, Κύπρος
[ENGLISH TEXT FOLLOWS]
Μία μουσική διαδρομή γεμάτη τραγούδια που άφησαν το δικό τους αποτύπωμα στη σύγχρονη ελληνική μουσική.
Συνθέτης, κιθαρίστας και ερμηνευτής με ξεχωριστή παρουσία στη δισκογραφία από την εποχή των θρυλικών «Τερμιτών» μέχρι σήμερα, ο Αντώνης Μιτζέλος έχει διαμορφώσει μία προσωπική μουσική γλώσσα που συνδυάζει λυρισμό, ένταση και μελωδική ευαισθησία. Τραγούδια που αγαπήσαμε όπως «Πόσο σε θέλω», «Πώς μπορώ», «Σκληρή μουσική», «Σκόνη» και «Φύλακας Άγγελος», είναι μόνο ορισμένα από αυτά που θα ακουστούν.
Συντελεστές:
Αντώνης Μιτζέλος: φωνή, κιθάρα, συνθέσεις
Κατερίνα Παράσχου: φωνή
Κυριάκος Κώστα: πιάνο
Χριστόδουλος Χριστοδούλου: βιολί
Εισιτήριο: €10 | Φοιτητικό/Μειωμένο: €5
Εισιτήριο διαρκείας για όλες τις παραστάσεις
Ιουνίου-Ιουλίου: €50
Για πληροφορίες και κρατήσεις, καλέστε στο 22894531 ή στείλτε μήνυμα στο culture@ucy.ac.cy.
[ENG]
In a Corner of the Moon
Antonis Mitzelos
Antonis Mitzelos has prepared a special concert programme that takes the audience on a musical journey filled with songs that have left their own mark on contemporary Greek music.
A composer, guitarist, and performer with a distinctive presence in Greek discography since the era of the legendary “Termites”, Antonis Mitzelos has developed a personal musical language that combines lyricism, intensity, and melodic sensitivity. With countless hits to his name and a notable international career as a virtuoso guitarist, he is considered one of the most significant Greek creators of his generation.
Songs that we have loved and fallen in love to – both his own and of other artists – are approached with a fresh outlook in a programme designed to bring performers and audience together at a warm musical gathering, where everyone joins in to sing nostalgic and unforgettable melodies in a corner of the moon.
Antonis Mitzelos: vocals, guitars
Katerina Paraschou: vocals
Kyriacos Costa: keyboards
Christodoulos Christodoulou: violin
Artistic Organisation: Antonis Koizas
Tickets: €10 | Student/Reduced: €5
Season ticket for all June–July performances: €50
For information or reservations, please call 22894531

Αντώνης Μιτζέλος live
2026-06-22 20:30 | Αρχοντικό Αξιοθέας, Αξιοθέας, Λευκωσία, Λευκωσία, 1017
Μία μουσική διαδρομή γεμάτη τραγούδια που άφησαν το δικό τους αποτύπωμα στη σύγχρονη ελληνική μουσική.
Συνθέτης, κιθαρίστας και ερμηνευτής με ξεχωριστή παρουσία στη δισκογραφία από την εποχή των θρυλικών «Τερμιτών» μέχρι σήμερα, ο Αντώνης Μιτζέλος έχει διαμορφώσει μία προσωπική μουσική γλώσσα που συνδυάζει λυρισμό, ένταση και μελωδική ευαισθησία. Τραγούδια που αγαπήσαμε όπως «Πόσο σε θέλω», «Πώς μπορώ», «Σκληρή μουσική», «Σκόνη» και «Φύλακας Άγγελος», είναι μόνο ορισμένα από αυτά που θα ακουστούν.
Συντελεστές:
Αντώνης Μιτζέλος: φωνή, κιθάρα, συνθέσεις
Κατερίνα Παράσχου: φωνή
Κυριάκος Κώστα: πιάνο
Χριστόδουλος Χριστοδούλου: βιολί
Δευτέρα 22 Ιουνίου
20:30
Πολιτιστικό Κέντρο Πανεπιστημίου Κύπρου, Αρχοντικό Αξιοθέας, Αξιοθέας 8, 1017, Λευκωσία
Εισιτήριο: €10 | Φοιτητικό/Μειωμένο: €5
Εισιτήριο διαρκείας για όλες τις παραστάσεις
Ιουνίου-Ιουλίου: €50
Για πληροφορίες και κρατήσεις, καλέστε στο 22894531 ή στείλτε μήνυμα στο culture@ucy.ac.cy.

Ανάμεσα σε Δύο Ήλιους
2026-06-22 20:30, 2026-06-21 20:30 | ARTos House, 64 Agion Omologiton Avenue, Λευκωσία, Άγιοι Ομολογητές, 1080
Ο Θανάσης Δρακόπουλος παρουσιάζει τον θεατρικό μονόλογο «Ανάμεσα σε Δύο Ήλιους», ένα έργο βαθιά ποιητικό και εσωτερικό, που διερευνά τη μνήμη, την απώλεια, τη σιωπή, τη διαρκή παρουσία της απουσίας και τη δύναμη του φωτός ως υπαρξιακό και συμβολικό στοιχείο.
Με αφετηρία το θερινό ηλιοστάσιο — τη μεγαλύτερη ημέρα του χρόνου — ένα παιδί επιστρέφει στη μνήμη του πατέρα, ο οποίος δεν βρίσκεται πλέον στη ζωή. Μέσα από λέξεις που δεν ειπώθηκαν και στιγμές που παραμένουν ζωντανές, το φως λειτουργεί ως σύμβολο μνήμης, συνέχειας και εσωτερικής αναζήτησης.
Με λιτότητα, συναισθηματική ακρίβεια και ερμηνευτική αμεσότητα, η παράσταση διερευνά τις εύθραυστες όψεις της ανθρώπινης εμπειρίας, δημιουργώντας έναν χώρο προσωπικού και συλλογικού αναστοχασμού.
«Πόσο φως αντέχει η απουσία; Και πόσο μπορεί να παραμένει κάποιος παρών, ακόμη και όταν έχει φύγει;»
Κείμενο & Ερμηνεία: Θανάσης Δρακόπουλος
Σκηνογραφική επιμέλεια: Σόσε Εσκιτζιάν
Κινησιολογία: Ήβη Χατζηβασιλείου
Πολιτιστικό και Ερευνητικό Ίδρυμα ARTos
Λεωφόρος Αγίων Ομολογητών 64, 1080 Λευκωσία
Κυριακή 21 Ιουνίου & Δευτέρα 22 Ιουνίου, 20:30
Διάρκεια: 40 λεπτά
Διάθεση εισιτηρίων μέσω SOLDOUTTICKETS

Θερινό Σινεμά Έρμα
2026-06-22 20:00 | Το Έρμα, Έκτορος 43, Λευκωσία, Λευκωσία, 1016
Το Θερινό Σινέ Έρμα ανοίγει και πάλι τις πόρτες του τον Ιούνιο του 2026, προσκαλώντας τους φίλους του κινηματογράφου σε τέσσερις μοναδικές βραδιές προβολών στην ατμοσφαιρική αυλή του Βιβλιοπωλείου – Καφεαναγνωστηρίου «Το Έρμα» στην παλιά Λευκωσία.
Με ελεύθερη είσοδο και ώρα έναρξης τις 20:00, ο θεσμός επιστρέφει προσφέροντας στο κοινό ένα πρόγραμμα που συνδυάζει κλασικό ευρωπαϊκό σινεμά, αμερικανική κωμωδία και σύγχρονες δημιουργίες που έχουν ξεχωρίσει σε διεθνή φεστιβάλ.
Η αυλαία ανοίγει τη Δευτέρα 8 Ιουνίου με το εμβληματικό «Κλεμμένα Φιλιά» (Baisers Volés) του Φρανσουά Τριφό, μια από τις πιο αγαπημένες ταινίες της γαλλικής νουβέλ βαγκ. Στις 15 Ιουνίου ακολουθεί η πολυσυζητημένη μαύρη κωμωδία «Διαλύοντας τον Χάρι» (Deconstructing Harry) του Γούντι Άλεν, με ένα εντυπωσιακό καστ πρωταγωνιστών.
Το πρόγραμμα συνεχίζεται στις 22 Ιουνίου με τη σύγχρονη γαλλική παραγωγή «Η Τζέιν Όστιν με Κατέστρεψε» (Jane Austen a Gâché ma Vie), μια ρομαντική και λογοτεχνική ιστορία ενηλικίωσης που απέσπασε θετικά σχόλια από κοινό και κριτικούς. Η αυλαία του φετινού κύκλου προβολών πέφτει στις 29 Ιουνίου με το ισπανικό «7 Λόγοι να Τρέξεις Μακριά» (7 Raons per Fugir), μια σειρά από σατιρικές ιστορίες που ισορροπούν ανάμεσα στο χιούμορ και τον κοινωνικό προβληματισμό.
Οι διοργανωτές καλούν το κοινό να πραγματοποιήσει έγκαιρα τις κρατήσεις του στο τηλέφωνο 22346770 ή μέσω των λογαριασμών του «Έρμα» στα μέσα κοινωνικής δικτύωσης, καθώς οι διαθέσιμες θέσεις είναι περιορισμένες.
Το Θερινό Σινέ Έρμα φιλοδοξεί και φέτος να μετατρέψει τις καλοκαιρινές νύχτες της Λευκωσίας σε μια γιορτή κινηματογράφου, πολιτισμού και συνάντησης ανθρώπων που αγαπούν τη μεγάλη οθόνη.

Todes Annual Dance Studio Concert
2026-06-22 19:00 | Monte Caputo, Pyrgos, Λεμεσός, Λεμεσό, 4534
Join us for a spectacular dance performance by the young stars of TODES Limassol!

Δημιουργικό Καλοκαιρινό Σχολείο
2026-06-22 08:00 | Δημοτικό Πολιτιστικό Κέντρο Πάνος Σολομωνίδης, Androutsou 8, Λεμεσός, Λεμεσός, 3032
Δημιουργικό Καλοκαιρινό Σχολείο
22 Ιουνίου – 31 Ιουλίου 2026
Διάρκεια: έξι εβδομάδες
Ημερήσιο πρόγραμμα: Δευτέρα – Παρασκευή, 08:00 – 13:00
Χώρος: Δημοτικό Πολιτιστικό Κέντρο Πάνος Σολομωνίδης
Το Δημοτικό Κέντρο Τεχνών Λεμεσού – Αποθήκες Παπαδάκη και το Μουσείο Λεμεσιανού Καρναβαλιού συνδιοργανώνουν ένα δημιουργικό καλοκαιρινό σχολείο, σε συνεργασία με καλλιτέχνες και δημιουργούς από την πόλη.
Οι δραστηριότητες περιλαμβάνουν, μεταξύ άλλων, τέχνη και χειροτεχνίες, κεραμική, μουσική, θέατρο σκιών, επιστημονικά πειράματα, γιόγκα, κίνηση και παιχνίδι.
Στο πλαίσιο του προγράμματος, τα παιδιά θα έρθουν σε άμεση επαφή και διάδραση με πολιτιστικούς χώρους του Δήμου Λεμεσού, καθώς και με ποικίλα σημεία της πόλης, μέσα από εβδομαδιαίες εξορμήσεις.
Το πρόγραμμα διαρκεί έξι εβδομάδες.
Δίδακτρα συμμετοχής: 350 ευρώ για όλη τη διάρκεια.
** Μειωμένα δίδακτρα για αδέλφια, μονογονεϊκές και πολύτεκνες οικογένειες, στη βάση της κοινωνικής πολιτικής του Δήμου Λεμεσού.
* Προκαταβολή 50% κατά την εγγραφή, με εξόφληση κατά την έναρξη του προγράμματος.
__
Πληροφορίες / εγγραφές:
25 367700
apothikespapadaki@gmail.com

Μουσειοπεριπέτειες: 'Oταν η Tέχνη συναντά την Ιστορία
2026-06-22 08:00 | Λεβέντειο Δημοτικό Μουσείο, Hippocratous 15-17, Λευκωσία, Λευκωσία, 1011, Κύπρος
🎨 Μουσειοπεριπέτειες: ‘Oταν η Tέχνη συναντά την Ιστορία /
Museum Adventures: When Art meets History
Το Λεβέντειο Δημοτικό Μουσείο Λευκωσίας και η Λεβέντειος Πινακοθήκη προσκαλούν και φέτος τους μικρούς τους φίλους σε ένα καλοκαιρινό ταξίδι γεμάτο φαντασία, δημιουργία και πολλές πολλές μουσειοπεριπέτειες!
Αφετηρία αυτού του ταξιδιού θα αποτελέσουν η προσωρινή έκθεση της Λεβεντείου Πινακοθήκης «Χριστόφορος Σάββα: Απλά – Περίπλοκα – Αόρατα: Ένα άγνωστο αρχείο», αφιερωμένη στο έργο του Χριστόφορου Σάββα, καθώς και οι μόνιμες Συλλογές
και το Αρχείο του Λεβέντειου Δημοτικού Μουσείου Λευκωσίας.
Μέσα από την τέχνη και τα τεκμήρια του παρελθόντος, τα παιδιά θα γνωρίσουν την ιστορία της Κύπρου και της Λευκωσίας με τρόπο ζωντανό και δημιουργικό.
Οι μικροί συμμετέχοντες θα ανακαλύψουν ιστορίες ανθρώπων και τόπων, θα ζωντανέψουν παραδόσεις και θα ταξιδέψουν στη Λευκωσία μιας άλλης εποχής, αντλώντας έμπνευση από το έργο του Χριστόφορου Σάββα και τη μνήμη της πόλης. Η ιστορία θα γίνει αφορμή για παιχνίδι, έκφραση και δημιουργικότητα.
Με τη συνοδεία των μουσειοπαιδαγωγών των δύο μουσείων, της Μάριελ και της Θεοδώρας,
καθώς και μιας έμπειρης ομάδας συνεργατών, τα παιδιά θα πειραματιστούν και θα δημιουργήσουν
μέσα από το θέατρο, τη δημιουργική κίνηση, τη φύση και ξεχωριστές εικαστικές εμπειρίες,
προσεγγίζοντας την τέχνη και την ιστορία με βιωματικό τρόπο.
Σας περιμένουμε για απίθανες μουσειακές εμπειρίες, εκεί όπου η ιστορία της Λευκωσίας συναντά την κυπριακή και την ευρωπαϊκή τέχνη – με παιχνίδι, χαρά και πολλή έμπνευση!
Το πρόγραμμα επιμελούνται η Μάριελ Κουβέλη (Λειτουργός Εκπαιδευτικών Προγραμμάτων, Λεβέντειο Δημοτικό Μουσείο Λευκωσίας) και η Θεοδώρα Δημητρίου (Υπεύθυνη Εκπαιδευτικών Προγραμμάτων, Λεβέντειος Πινακοθήκη).
Για ηλικίες:
6-12 χρονών
Ημερομηνίες:
Δευτέρα 22 Ιουνίου – Παρασκευή 03 Ιουλίου 2026
Γλώσσα:
Ελληνικά
Ώρα & τόπος άφιξης:
8:00 – 08:30, Λεβέντειο Δημοτικό Μουσείο Λευκωσίας
Ώρα & τόπος αναχώρησης:
14:30, Λεβέντειο Δημοτικό Μουσείο Λευκωσίας
Κόστος συμμετοχής:
€300 ευρώ | Στην τιμή περιλαμβάνεται το καθημερινό μεσημεριανό γεύμα
Περιορισμένος αριθμός θέσεων
Για περισσότερες πληροφορίες και κρατήσεις:
Λεβέντειο Δημοτικό Μουσείο Λευκωσίας:
| +357 22661475, εσωτ. 406 (Δευτέρα-Παρασκευή, 09:00-15:30)
| education@leventismuseum.org.cy
Λεβέντειος Πινακοθήκη:
| +357 22668838, εσωτ. 109 (Δευτέρα-Παρασκευή, 09:00-13:00 & 14:00-16:30)
| education@leventisgallery.org

Συναυλία με τους Rumba Attack
2026-06-21 21:00 | Πάφος, Πάφος, Πάφος, Κύπρος

Εξωγήινος: Η Επιστροφή στη Λάρνακα
2026-06-21 21:00 | Παττίχειο Αμφιθέατρο, Pattihio Forest Park, Λάρνακα, Λάρνακα, 6031
Το TSOUVELAS II προσγειώνεται, αψηφώντας την βαρύτητα της καθημερινότητας και σκορπά διαστημικό γέλιο… Ανακαλύψτε τον πλανήτη Τσούβι και το σύμπαν που βρίσκεται στην δική του διάσταση… Ατάκες, πρόζα, αυτοσχεδιασμοί με γήινους και «εξωγήινους» χαρακτήρες, σε ένα Stand up comedy 90 λεπτών… ή μήπως παραπάνω..; μιας και το απρόβλεπτο είναι πλέον προβλεπόμενο…
Παραστάσεις:
Λευκωσία – 18/06 – Δημοτικό Αμφιθέατρο Λακατάμειας
Λεμεσός – 20/06 – Δημοτικό Κηποθέατρο “Μάριος Τόκας”
Λάρνακα – 21/06 – Παττίχειο Δημοτικό Αμφιθέατρο
Ώρα Έναρξης Παραστάσεων: 21:00
Οι πόρτες ανοίγουν: 20:00
Διάρκεια: 90 λεπτά
Τιμή Εισιτηρίου: 25 ευρώ
Παραγωγή: Moonwalk Events
Διοργάνωση: Thespis Theamata

Στον χορό των ήχων! Μουσική Ακαδημία Πανεπιστημίου Κύπρου - 29ο Πολιτιστικό Φεστιβάλ Πανεπιστημίου Κύπρου
2026-06-21 20:30 - 22:30 | Πολιτιστικό Κέντρο “Μιχάλης Πιερής” – Αρχοντικό Αξιοθέας, Αρχοντικο Αξιοθέας, Λευκωσία, Λευκωσία, 1017, Κύπρος
[ENGLISH TEXT FOLLOWS]
ΕΛΕΥΘΕΡΗ ΕΙΣΟΔΟΣ
Μια συναυλία αφιερωμένη στον ρυθμό, τον παλμό και την κίνηση.
Οι νέοι μουσικοί της Μουσικής Ακαδημίας ανεβαίνουν στη σκηνή με ένταση, φαντασία και πάθος, μετατρέποντας τον ήχο σε ζωντανή χορευτική εμπειρία. Έργα-σταθμοί για σολίστ και μουσικά σύνολα ζωντανεύουν σε μια ροή ρυθμού και ενέργειας. Μια συναυλία που δεν αφηγείται απλώς, αλλά αποκαλύπτει την ορμή της νεανικής μουσικής δημιουργίας. Με την καθοδήγηση της καλλιτεχνικής Διεύθυνσης και την υποστήριξη των καθηγητών/τριών και γονέων, η σκηνή γίνεται χώρος έκφρασης, έντασης και αλήθειας. Εδώ, η μουσική δεν ακούγεται απλώς. Χορεύει.
Καλλιτεχνική και μουσική διεύθυνση: Πέτρος Στυλιανού
Για πληροφορίες ή κρατήσεις, παρακαλώ καλέστε στο 22894531
[ENG]
Where Music Meets Dance!
Music Academy of the University of Cyprus
The young musicians of the Music Academy take to the stage with intensity, imagination, and passion, transforming sound into a vibrant dance-like experience. Landmark works for soloists and musical ensembles come alive in a flow of rhythm and energy, where every phrase breathes and every pulse vibrates through the atmosphere.
A concert that does not simply tell a story but reveals the gusto of youthful musical creation.
Under the guidance of the Academy’s Artistic Director and with the support of teachers and parents alike, the stage becomes a space of expression, intensity, and truth.
Here, music is not merely played. It dances.
Artistic and Musical Director: Petros Stylianou
For information or reservations, please call 22894531

27ο Φεστιβάλ Σύγχρονου Χορού Κύπρου
2026-06-21 20:30 | Θέατρο Ριάλτο, Andrea Drousioti 19, Λεμεσός, Λεμεσός, 3040
27ο Φεστιβάλ Σύγχρονου Χορού Κύπρου
30 Μαΐου – 21 Ιουνίου 2026
Το Τμήμα Σύγχρονου Πολιτισμού του Υφυπουργείου Πολιτισμού Κύπρου, σε συνεργασία με το Θέατρο Ριάλτο, παρουσιάζει το 27ο Φεστιβάλ Σύγχρονου Χορού Κύπρου, το οποίο θα πραγματοποιηθεί από τις 30 Μαΐου έως τις 21 Ιουνίου 2026.
Πλέον καθιερωμένο ως ένας από τους σημαντικότερους θεσμούς σύγχρονου χορού στην Κύπρο, το Φεστιβάλ θα φιλοξενηθεί κυρίως στο Θέατρο Ριάλτο στη Λεμεσό, με μία παράσταση στο Δημοτικό Θέατρο Λευκωσίας. Η φετινή διοργάνωση υποδέχεται επτά μοναδικές παραγωγές από έξι χώρες: την Αγγλία, τη Γαλλία, την Ελλάδα, το Βέλγιο, τη Φινλανδία και την Κύπρο.
Το πρόγραμμα του 2026 παρουσιάζει ένα πλούσιο φάσμα σύγχρονων χορογραφικών φωνών, αναδεικνύοντας τη δυναμική και την πολυμορφία της διεθνούς χορευτικής σκηνής. Κάθε έργο συμβάλλει σε έναν ζωντανό καλλιτεχνικό διάλογο, θέτοντας το σώμα στο επίκεντρο της έκφρασης, της εμπειρίας και της διερεύνησης.
Σε έναν κόσμο που μεταβάλλεται διαρκώς, μέσα από την πολυπλοκότητα, την πίεση και την αδιάκοπη αλλαγή, ο σύγχρονος χορός γίνεται ένας τόπος όπου η ευθραυστότητα και η δύναμη συνυπάρχουν. Η κίνηση αποκαλύπτει όσα συχνά δεν μπορούν να ειπωθούν με λόγια, ανοίγοντας νέους δρόμους κατανόησης της παρουσίας, του συναισθήματος και της ανθρώπινης σύνδεσης.
Μέσα από διαφορετικές χορογραφικές προσεγγίσεις και καλλιτεχνικές γλώσσες, το Φεστιβάλ διερευνά τον τρόπο με τον οποίο το σώμα φέρει μνήμη, ανταποκρίνεται στο περιβάλλον του και διαπραγματεύεται τον περιορισμό. Τα έργα που παρουσιάζονται αγγίζουν θεματικές όπως η ανθεκτικότητα, η μεταμόρφωση και η ενσώματη εμπειρία, προσφέροντας στο κοινό μια άμεση, ανθρώπινη και βαθιά ζωντανή συνάντηση με τον σύγχρονο χορό.
Όλες οι παραστάσεις ξεκινούν στις 20:30, βρείτε το αναλυτικό πρόγραμμα πιο κάτω.
30 Μαΐου | Θέατρο Ριάλτο�BLKDOG – Botis Seva (ΗΝΩΜΕΝΟ ΒΑΣΙΛΕΙΟ) | 65’ | 16+�Το BLKDOG αποτελεί ένα αιχμηρό, ποιητικό σχόλιο του Botis Seva για το πώς οι νέοι σήμερα ανταποκρίνονται σε έναν κόσμο που δεν έχει κτιστεί για αυτούς. Μια hip-hop χορευτική παράσταση γεμάτη συναίσθημα. Tο έργο αποκαλύπτει τη βίαιη σύνδεση ανάμεσα στην αυτοανακάλυψη και την αυτοκαταστροφή, ενώ παράλληλα διερευνά πώς παλεύουμε με τις αδυναμίες μας για να βρούμε μια αίσθηση γαλήνης. Σκηνοθέτης & Χορογράφος: Botis Seva�Ερμηνεία: Far From The Norm Dance Artists
3 Ιουνίου | Θέατρο Ριάλτο �THE BARBARIAN NIGHTS – Hervé Koubi (ΓΑΛΛΙΑ) | 60’ | 7+�Το έργο έχει τις ρίζες του στη συγκλονιστική ιστορία της Μεσογείου. Πέντε χρόνια ζωής ανάμεσα στη Γαλλία και την Αλγερία, στις αντίπερα όχθες της Μεσογείου, της θάλασσας που βρίσκεται στην απαρχή ξεριζωμένων ανθρώπων, οι οποίοι μοιράζονται μια κοινή καταγωγή, θεμελιώδη χαρακτηριστικά και τους οποίους ονομάζουμε «Μεσογειακούς». Ποιοι ήταν αυτοί οι Βάρβαροι που εισέβαλλαν από τον Βορρά, οι μυστηριώδεις λαοί της θάλασσας. Ποιοι ήταν οι Βάρβαροι της Ανατολής; Οι Πέρσες, οι Ίωνες, οι Βαβυλώνιοι, οι Αραβομουσουλμάνοι; Ο χορογράφος στρέφει το βλέμμα προς αυτό που θεωρεί πιο όμορφο απ’ όλα: τη συνύπαρξη και τη διασταύρωση πολιτισμών και θρησκειών μέσα στον χρόνο.
Χορογραφία: Hervé Koubi. Βοηθός: Fayçal Hamlat. Ερμηνεία: Badr Benr Guibi, Giacomo Buffoni, Mohammed Elhilali, Youssef El Kanfoudi, Islam Kunakkulov, Abdelghani Ferradji, Oualid Guennoun, Vladimir Grev, Bendehiba Maamar, Nadjib Meherhera, Houssni Mijem, Ismail Oubbajaddi, Ayoub Rouifi, El Houssaini Zahid.
10 Ιουνίου | Θέατρο Ριάλτο
SIRENS – Ermira Goro (ΕΛΛΑΔΑ) | 37’�Η παράσταση Sirens προσκαλεί τους θεατές σε ένα αισθησιακό και μυστηριακό ταξίδι στον κόσμο της επιθυμίας και της κοινωνικής της έκφρασης. Οι ερμηνευτές μεταμορφώνονται επί σκηνής, εκφράζοντας μέσα από την κίνησή τους μια ιστορία ονείρων και ελευθερίας. Τα δύο σώματα οικειοποιούνται και αποστρέφονται στερεοτυπικούς ρόλους των φύλων, δημιουργώντας μια ιδιότυπη γλώσσα αυτοέκφρασης. Την πρωτότυπη μουσική σύνθεση της παράστασης υπογράφει ο Jeph Vanger. Σύλληψη– Χορογραφία: Ερμίρα Γκόρο. Κινησιολογικό υλικό, χορογραφία: σε συνεργασία με τους ερμηνευτές. Ερμηνευτές: Χαρά Κότσαλη, Άγγελος Κολοσιώνης.
13 Ιουνίου | Θέατρο Ριάλτο
15 Ιουνίου | Δημοτικό Θέατρο Λευκωσίας�ODE – Έλενα Αντωνίου (ΚΥΠΡΟΣ) | 45’ | 16+�Το έργο έχει να κάνει με το μαζί, με το «καμία μόνη». Με τους τρόπους που μπορούμε να βρούμε για να διευρύνουμε τον χώρο που μας αναλογεί ως γυναίκες. Ένα σωματικό ποίημα που εξερευνά τον πυρήνα της γυναικείας δύναμης μέσα από το βλέμμα και την κίνηση. Στο ODE, οι δύο καλλιτέχνιδες επαναπροσδιορίζουν τον εκάστοτε θεσμικό χώρο παρουσίασής του σε πεδίο συντονισμού και στέκονται εκεί όπου συναντιούνται η ρήξη και η αναγέννηση. Το βλέμμα καθορίζει, βλέποντας με τον ερωτισμό που διεκδικεί να φέρει κοντά, να ενώσει. Η ευαλωτότητα γίνεται δίοδος προς μια άλλη ισχύ. Οι ιεραρχίες και οι ρόλοι υποχωρούν. Η παρουσία επιβάλλεται, γίνεται ήχος, η κίνηση δόνηση και η συνύπαρξη μια μορφή διεκδίκησης. Όπως λέει η Audre Lorde: «Η σιωπή σου δεν θα σε προστατεύσει.» Ιδέα, Χορογραφία, Ερμηνεία: Έλενα Αντωνίου. Ερμηνεία: Άννα Παπαθανασίου. Μουσική: Μαρία Σπίβακ. Δραματουργία: Οδυσσέας Ι. Κωνσταντίνου.
18 Ιουνίου | Θέατρο Ριάλτο �THE DOG DAYS ARE OVER 2.0 – Jan Martens (ΒΕΛΓΙΟ) | 75’ | 12+�Ο Jan Martens δημιούργησε εκ νέου την ομότιτλη επιτυχημένη παράστασή του με την GRIP σε μια νέα διανομή. Στο έργο αυτό, ο χορευτής ορίζεται καθαρά ως ερμηνευτής που επιδιώκει την τελειότητα. Εκτελώντας μια σύνθετη, μαθηματική, έντονη και εξαντλητική χορογραφία, που απαιτεί απόλυτη ομοιομορφία, οι οκτώ χορευτές τελικά κάνουν λάθη. Και τότε οι μάσκες πέφτουν. Ποιοι είμαστε ως κοινό όταν παρατηρούμε την εξάντληση των χορευτών σαν να πρόκειται για ταυρομαχία σε αρένα; Είναι ο σύγχρονος χορός ένα είδος «στριπτίζ» για την ελίτ; Το έργο μετατοπίζει τη θέση του θεατή: από παθητικό δέκτη της εμπειρίας σε ενεργό στοχαστή της. Χορογραφία: Jan Martens. Repetitor / Καλλιτεχνική υποστήριξη: Naomi Gibson. Καλλιτεχνική υποστήριξη / Καθοδήγηση: Steven Michel, Piet Defrancq. Ερμηνεία: Pierre Bastin, Camilla Bundel, Jim Buskens, Zoë Chungong, Simon Lelièvre, Florence Lenon, Elisha Mercelina, Dan Mussett, Pierre Adrien Touret, Zora Westbroek, Maisie Woodford, Paolo Yao.
21 Ιουνίου | Θέατρο Ριάλτο�TEMPO – Kalle Nio & Fernando Melo (ΦΙΝΛΑΝΔΙΑ) | 60’ | 8+�Mια συνεργασία μεταξύ του μάγου και εικαστικού καλλιτέχνη Kalle Nio και του χορογράφου Fernando Melo. Βασίζεται σε κείμενο του Harry Salmenniemi, καθώς και σε σκηνές χωρίς λόγια που αναπτύσσονται γύρω από τον χορό και τα σκηνικά τεχνάσματα, όπου ο χρόνος επιβραδύνεται, αντιστρέφεται και ακινητοποιείται. Το Tempo καλεί το κοινό να αναρωτηθεί πώς διαμορφώνεται η εμπειρία του χρόνου και με ποιους τρόπους μπορεί να γίνει αντιληπτός. Ταυτόχρονα, αφυπνίζει τον θεατή ως προς τη δική του χρονικότητα. Ο Βραζιλιάνος χορογράφος Fernando Melo δημιουργεί μια χορογραφία για τρεις εξαίρετους ερμηνευτές που αψηφά τη βαρύτητα και τον χρόνο. Η Σλοβένα χορεύτρια και μαριονετίστρια Barbara Kanc, ο Ιταλός χορευτής Luigi Sardone και ο Σουηδός χορευτής-ακροβάτης Winston Reynolds κινούνται σε ένα πεδίο μεταξύ χορού, θεάτρου και ακροβατικών. Οι κινήσεις τόσο των ερμηνευτών όσο και του σκηνικού αγγίζουν, αλλά και υπερβαίνουν, τα όρια του αδύνατου. Ιδέα: Nio, Melo & Salmenniemi. Σκηνοθέτης: Kalle Nio. Χορογραφία: Fernando Melo. Κείμενο: Harry Salmenniemi. Ερμηνεία: Barbara Kanc, Winston Reynolds, Luigi Sardone, Iiro Näkki.�
ΠΛΗΡΟΦΟΡΙΕΣ
Διοργάνωση: Υφυπουργείο Πολιτισμού – Τμήμα Σύγχρονου Πολιτισμού, Θέατρο Ριάλτο
Σε συνεργασία: Δήμος Λεμεσού
Χορηγοί Επικοινωνίας: Ο Φιλελεύθερος, ΡΙΚ, Vestnik Kipra, Russian radio Cyprus, Lenta Cyprus και Radio Monte Carlo.
Τεχνική Υποστήριξη: Event Pro
Συνεργαζόμενο θέατρο: Δημοτικό Θέατρο Λευκωσίας
Χορηγός Φιλοξενίας: Alinea Hotel
Στηρίζουν: Εφημερίδα Λεμεσός, Check In, CITY, Limassol Today, Cyprus Butterfly, Cyprus News, Limassol Tourism Board
Τιμή: €10 για κάθε παράσταση�E-ticket: www.rialto.com.cy
Ταμείο: 77 77 77 45 (Δευτέρα – Παρασκευή 10:00 -15:00)
* Δωρεάν είσοδος για μαθητές, φοιτητές, στρατιώτες, συνταξιούχους, ΑμεΑ και επαγγελματίες στον τομέα του χορού.

Images & Views of Alternative Cinema Film Festival 2026
2026-06-21 20:00 | Λευκωσία
Το Φεστιβάλ «Εικόνες και Όψεις του Εναλλακτικού Κινηματογράφου», μια πρωτοβουλία του Τμήματος Σύγχρονου Πολιτισμού του Υφυπουργείου Πολιτισμού, σε συνεργασία με τον μη κερδοσκοπικό οργανισμό Brave New Culture, ξεκίνησε τις προβολές του τη Δευτέρα, 15 Ιουνίου, στις 8μ.μ. στην εσωτερική αυλή του Δημοτικού Μουσείου Χαρακτικής Χαμπή στην παλιά Λευκωσία (παρά την Πύλη Αμμοχώστου).
Το Φεστιβάλ έκανε αρχή με τις πρώτες δύο ταινίες μικρού μήκους του Jeff Keen, εμβληματική μορφή της βρετανικής underground κινηματογραφικής σκηνής και συνεχίζει με την πρώτη ταινία του αφιερώματος στο David Cronenberg με τίτλο Videodrome (1983 / 87′). Το Videodrome έχει στο κέντρο την αποικιοποίηση της επιθυμίας. Πρόκειται για μια από τις πιο ριζοσπαστικές ταινίες που γυρίστηκαν ποτέ για τα μέσα ενημέρωσης, και μια ταινία που σήμερα, στην εποχή του διαδικτύου, των social media και της τεχνητής νοημοσύνης, μοιάζει πιο επίκαιρη από ποτέ. Ο πρωταγωνιστής, Max Renn, είναι ένας αδίστακτος τηλεοπτικός παραγωγός που αναζητά όλο και πιο ακραίο περιεχόμενο για το κανάλι του. Όταν ανακαλύπτει ένα μυστηριώδες σήμα που ονομάζεται «Videodrome», μια εκπομπή που δείχνει ωμά βασανιστήρια χωρίς καμία προσομοίωση, η εμμονή του γίνεται καταστροφική. Το σήμα δεν είναι απλό πρόγραμμα. Είναι ένα όπλο που προκαλεί παραισθήσεις και σωματικές μεταμορφώσεις σε όσους το βλέπουν. Το σώμα του Max αρχίζει να αλλάζει. Το στομάχι του μετατρέπεται σε υποδοχή βιντεοκασέτας. Η σάρκα του ενώνεται με την οθόνη. [επιμέλεια – παρουσίαση: Δώρος Δημητρίου]
Το πρόγραμμα της ημέρας ολοκληρώθηκε με την προβολή της ταινίας του Boris Barnet Το Σπίτι στην Πλατεία Τρουμπνάγια (1928 / 86′). Η ταινία αποτελεί ίσως την πληρέστερη έκφραση της κωμικής ιδιοφυΐας του Boris Barnet κατά τη βωβή περίοδό του. Γυρίστηκε σε μια κρίσιμη καμπή, όπου η πολυφωνία της Νέας Οικονομικής Πολιτικής όδευε σταδιακά στο τέλος της και η σταλινική αναδιάρθρωση της κοινωνίας και της οικονομίας βρισκόταν καθ’ οδόν. Εφεξής, η τέχνη θα καλούνταν ολοένα και περισσότερο να υπηρετήσει σαφείς ιδεολογικούς στόχους. Σε τούτο το πλαίσιο, η ενέργεια και η ελευθερία της ταινίας φαντάζουν σχεδόν αναρχικές. Συγχρόνως, αποτελεί ένα πολύτιμο ντοκουμέντο της καθημερινής ζωής στη Μόσχα και ένα σύνθετο κινηματογραφικό αφήγημα, που συνδυάζει στοιχεία της πρωτοπορίας, της σάτιρας και του λαϊκού θεάματος.
[επιμέλεια – παρουσίαση: Κυριάκος Διονυσόπουλος]
Το αναλυτικό πρόγραμμα του Φεστιβάλ
Τρίτη / Tuesday 16.06.2026
Jeff Keen: Αντικουλτούρα και Αμφισβήτηση / Jeff Keen: Counterculture and Dissent
Rayday Film
1968-70, 1976 / 13΄
Μια επιλογή από ταινίες μικρής διάρκειας του Jeff Keen, εμβληματικής μορφής του βρετανικού underground / A selection of short films by Jeff Keen, an iconic filmmaker of the British underground scene.
Εισαγωγή από τον Κυριάκο Διονυσόπουλο / Introduction by Kyriakos Dionysopoulos
Μπόρις Μπάρνετ: Κωμωδία και Επανάσταση / Boris Barnet: Comedy and Revolution
The Girl with the Hat Box / Το Κορίτσι με την Καπελιέρα
Boris Barnet
1927 / 67′
Εισαγωγή από τον Κυριάκο Διονυσόπουλο / Introduction by Kyriakos Dionysopoulos
Σπάζοντας το Καλούπι: Εναλλακτικά Ρεύματα στο Κινούμενο Σχέδιο / Breaking the Mould: Alternative Currents in Animation
The New Gulliver / Ο Νέος Γκουλιβερ
Aleksandr Ptushko
1935 / 75′
Εισαγωγή από την Χριστίνα Πάρη / Introduction by Christina Pari
Τετάρτη / Wednesday 17.06.2026
Jeff Keen: Αντικουλτούρα και Αμφισβήτηση / Jeff Keen: Counterculture and Dissent
Pulverised Cinema
1990s / 10΄
Meatdaze
1968 / 8΄
Μια επιλογή από ταινίες μικρής διάρκειας του Jeff Keen, εμβληματικής μορφής του βρετανικού underground / A selection of short films by Jeff Keen, an iconic filmmaker of the British underground scene.
Εισαγωγή από τον Κυριάκο Διονυσόπουλο / Introduction by Kyriakos Dionysopoulos
Μπόρις Μπάρνετ: Κωμωδία και Επανάσταση / Boris Barnet: Comedy and Revolution
By the Bluest of Seas / Στις πιο Γαλάζιες Θάλασσες
Boris Barnet
1936 / 71′
Εισαγωγή από τον Κυριάκο Διονυσόπουλο / Introduction by Kyriakos Dionysopoulos
Cronenberg στα ’80s: Σάρκα, Παράνοια και Τεχνολογία / Cronenberg in the ‘80s: Flesh, Paranoia and Technology
Scanners
David Cronenberg
1981 / 103′
Εισαγωγή από τον Δώρο Δημητρίου / Introduction by Doros Demetriou
Πέμπτη / Thursday 18.06.2026
Jeff Keen: Αντικουλτούρα και Αμφισβήτηση / Jeff Keen: Counterculture and Dissent
24 Films
1972-1975 / 20΄
Μια επιλογή από ταινίες μικρής διάρκειας του Jeff Keen, εμβληματικής μορφής του βρετανικού underground / A selection of short films by Jeff Keen, an iconic filmmaker of the British underground scene.
Εισαγωγή από τον Κυριάκο Διονυσόπουλο / Introduction by Kyriakos Dionysopoulos
Σπάζοντας το Καλούπι: Εναλλακτικά Ρεύματα στο Κινούμενο Σχέδιο / Breaking the Mould: Alternative Currents in Animation
The Adventures of Prince Achmed / Οι Περιπέτειες του Πρίγκιπα Άχμεντ
Lotte Reiniger
1926 / 65′
Εισαγωγή από την Χριστίνα Πάρη / Introduction by Christina Pari
Δυστοπίες και Μελαγχολίες: Το Σινεμά του Béla Tarr / Dystopia and Melancholy: The Cinema of Béla Tarr
Werckmeister Harmóniák / Οι Αρμονίες του Βέρκμαϊστερ
Bela Tarr
2000 / 145′
Εισαγωγή από τον Δημήτρη Μπάμπα / Introduction by Dimitri Bampas
Παρασκεύη / Friday 19.06.2026
Jeff Keen: Αντικουλτούρα και Αμφισβήτηση / Jeff Keen: Counterculture and Dissent
The Cartoon Theater of Dr Gaz
1976-79 / 14΄
Μια επιλογή από ταινίες μικρής διάρκειας του Jeff Keen, εμβληματικής μορφής του βρετανικού underground / A selection of short films by Jeff Keen, an iconic filmmaker of the British underground scene.
Εισαγωγή από τον Κυριάκο Διονυσόπουλο / Introduction by Kyriakos Dionysopoulos
Embodied Films: Το Σωματικό Σινεμά της Αριάννας Οικονόμου / Embodied Films: The Physical Cinema of Arianna Economou
On Weight
2007 / 33′
Morphic Soil
2025 / 10’
Breathing Eye
2021 / 20′
Θα ακολουθήσει συζήτηση / A discussion will follow
Μια επιλογή από έργα της Κύπριας περφόρμερ και πολυθεματικής δημιουργού Αριάννας
Οικονόμου, μιας σημαίνουσας μορφής στον σύγχρονο χορό, μέσα από τα οποία επιχειρεί
να αποσταθεροποιήσει τα παραδοσιακά όρια μεταξύ χορού, θεάτρου, βίντεο και
κινηματογράφου. / A selection of works by Cypriot artist Arianna Economou, a leading figure
in contemporary dance, through which she seeks to blur the traditional boundaries between
dance, theater, video, and film.
Επιμέλεια και Εισαγωγή από την Ευαγόρια Δαπόλα / Curation and Introduction by Evagoria Dapola
Cronenberg στα ’80s: Σάρκα, Παράνοια και Τεχνολογία / Cronenberg in the ‘80s: Flesh, Paranoia and Technology
Dead Ringers
David Cronenberg
1988 / 115′
Εισαγωγή από τον Δώρο Δημητρίου / Introduction by Doros Demetriou
Σάββατο / Saturday 20.06.2026
Jeff Keen: Αντικουλτούρα και Αμφισβήτηση / Jeff Keen: Counterculture and Dissent
Omozap
1991 / 1΄
Omozap 2
1991 / 1΄
Artwar Fallout + Artwar 3 a.k.a Irresistible Attack
1993-95 / 10΄
Μια επιλογή από ταινίες μικρής διάρκειας του Jeff Keen, εμβληματικής μορφής του βρετανικού underground / A selection of short films by Jeff Keen, an iconic filmmaker of the British underground scene.
Εισαγωγή από τον Κυριάκο Διονυσόπουλο / Introduction by Kyriakos Dionysopoulos
Δυστοπίες και Μελαγχολίες: Το Σινεμά του Béla Tarr / Dystopia and Melancholy: The Cinema of Béla Tarr
Damnation / Κολαστήριο
Bela Tarr
1987 / 120′
Εισαγωγή από τον Δημήτρη Μπάμπα / Introduction by Dimitri Bampas
Russ Meyer: Οι Γατούλες δεν Νιαουρίζουν, είναι Άγριες και Θερίζουν / Pussycats Don’t Meow, Them Wild and Strike Down
Faster, Pussycat! Kill! Kill!
Russ Meyer
1965 / 85’
Εισαγωγή από την Χριστιάνα Ιωάννου / Introduction by Christiana Ioannou
Κυριακή / Sunday 21.06.2026
Δυστοπίες και Μελαγχολίες: Το Σινεμά του Béla Tarr / Dystopia and Melancholy: The Cinema of Béla Tarr
Cinemarxism
Bela Tarr
1979 / 33′
Εισαγωγή από τον Δημήτρη Μπάμπα / Introduction by Dimitri Bampas
Κουήρ Φεμινιστικές Παρεμβάσεις στον Ιρανικό Κινηματογράφο: Τρεις Ταινίες της Maryam Tafakory / Queer Feminist Interventions on Iranian Cinema: Three Films by Maryam Tafakory
Razeh-del
Maryam Tafakory
2024 / 28’
Mast-del
Maryam Tafakory
2023 / 17’
Nazarbazi
2022 / 19’
Εισαγωγή από τον Ντιέγκο Αρμάντο Απαρίσιο / Introduction by Diego Armando Aparicio
Russ Meyer: Οι Γατούλες δεν Νιαουρίζουν, είναι Άγριες και Θερίζουν / Pussycats Don’t Meow, Them Wild and Strike Down
Beyond the Valley of the Dolls
Russ Meyer
1970 / 110’
Εισαγωγή από την Χριστιάνα Ιωάννου / Introduction by Christiana Ioannou
_______________________
Επιμελητές Προγραμμάτων / Program Curators
Δημήτρης Μπάμπας, Κριτικός Κινηματογράφου
Dimitri Bampas, Film Critic and Program Curator
Δώρος Δημητρίου, Ιστορικός Κινηματογράφου
Doros Demetriou, Film Historian
Χριστιάνα Ιωάννου, Δραματουργός
Christiana Ioannou, Dramaturge
Κυριάκος Διονυσόπουλος, Διδάκτωρ Θεωρίας του Κινηματογράφου
Kyriakos Dionysopoulos, PhD in Film Studies
Χριστίνα Πάρη, Επιμελήτρια Κινηματογραφικών Προγραμμάτων
Christina Pari, Film Curator
Ευαγόρια Δαπόλα, Θεωρητικός Τέχνης
Evagoria Dapola, Art Theorist
Ντιέγκο Αρμάντο Απαρίσιο, Επιμελητής Κινηματογράφου και Καλλιτεχνικός Διευθυντής Queer Wave
Diego Armando Aparicio, Film Programmer and Artistic Director of Queer Wave
Υπενθυμίζουμε ότι φέτος το Φεστιβάλ περιλαμβάνει αφιερώματα στους Béla Tarr
Εναλλακτικά Ρεύματα στο Κινούμενο Σχέδιο, Russ Meyer, και Maryam Tafakory. Το κυπριακό στοιχείο είναι και φέτος παρόν με ταινίες της χορογράφου και περφόρμερ Αριάννας Οικονόμου.
Γενικές Πληροφορίες
Ώρα έναρξης προβολών: 20.00
Χώρος: Δημοτικό Μουσείο Χαρακτικής Χαμπή, Λευκωσία
Διεύνθυνση: Αμμοχώστου 55 – 59, Λευκωσία
Η είσοδος για το κοινό είναι ελεύθερη.
Όλες οι προβολές είναι για άτομα άνω των 18 ετών
Για περισσότερες πληροφορίες σχετικά με το πρόγραμμα του Φεστιβάλ μπορείτε να αποτείνεστε στο τηλέφωνο 99 407856 ή στο Facebook, στη σελίδα Images & Views of Alternative Cinema Film Festival.
Το Φεστιβάλ στηρίζεται από το Δημοτικό Μουσείο Χαρακτικής Χαμπή.

Luca Minnelli
2026-06-21 20:00 | Δημοτικό Κηποθέατρο «Μάριος Τόκας», Λόρδου Βύρωνα, Λεμεσός, Λεμεσός, 3105
Για Πρώτη Φορά στη Λεμεσό
Η Χρυσή Φωνή της Βενετίας: Λούκα Μινέλλι
Στο Πλαίσιο της Παγκόσμιας Τουρνέ του
Ο Λούκα Μινέλλι είναι ένας δημοφιλής Ιταλός λυρικός τενόρος, γνωστός για το φωνητικό του ταλέντο και την ποικιλία της μουσικής που ερμηνεύει. Τραγουδά τόσο κλασικά κομμάτια όσο και τραγούδια σε σύγχρονες διασκευές, ορίζοντας το είδος του ως “ποπ-όπερα”.
Ο Λούκα Μινέλλι γεννήθηκε το 1964 στην Ιταλική πόλη Μηστρά, στην ηπειρωτική Βενετία. Από μικρή ηλικία, ο Λούκα είχε πάθος για τη μουσική και σχημάτισε τη δική του μπάντα με φίλους στην ηλικία των 16.
Ενώ σπούδαζε υπό την καθοδήγηση της Μικέλα Ρεμόρ, εμφανίστηκε σε διάφορες συναυλίες στη Βενετία, κερδίζοντας τις καρδιές των ακροατών του.
Τον Αύγουστο του 2014, ο Λούκα υπέγραψε συμβόλαιο με την αμερικανική δισκογραφική εταιρεία Star Music Management και ηχογράφησε το άλμπουμ “A Venezia” με την Warner Music UK. Την ίδια χρονιά, ο Λούκα εμφανίστηκε στο Κέντρο Τέχνης Duke Ellington σε ένα φεστιβάλ τζαζ μαζί με τη Μερσέντες Έλλινγκτον. Στη συνέχεια συμμετείχε σε μια συναυλία στο Le Frak Concert Hall στο Kupferberg Center for the Arts στη Νέα Υόρκη, συνοδευόμενος από τη Συμφωνική Ορχήστρα της Νέας Υόρκης.
Από το 2015, έχει πραγματοποιήσει συναυλίες στην Ιταλία, τη Γαλλία, το Ηνωμένο Βασίλειο, τη Γερμανία και τις Ηνωμένες Πολιτείες.
Το 2018, ο Λούκα συμμετείχε στην ευρωπαϊκή περιοδεία του παγοδρομικού σόου “Ρωμαίος Ιουλιέτα στον Πάγο”. Την ίδια χρονιά, συνάντησε την σοπράνο και σολίστ του Θεάτρου Μπολσόι Αλίνα Γιαρόβα και ηχογράφησε αρκετά ντουέτα μαζί της που είχαν επιτυχία στην Ιταλία.
Το 2021, ο Λούκα ηχογράφησε ένα νέο ντουέτο με την Αγγλίδα τραγουδίστρια Κέρι Έλις και τον κιθαρίστα από το συγκρότημα “Queen,” Μπράιαν Μέι, που κατέκτησε τις καρδιές σε όλο τον κόσμο.
Το 2022, κυκλοφόρησε ένα νέο άλμπουμ και ξεκίνησε η παγκόσμια περιοδεία του.

Ιστορίες πίσω από τα τραγούδια
2026-06-21 19:30 | Κόρνος, Λάρνακα, Κόρνος, 7640
Το Δημοτικό Διαμέρισμα Κόρνου και ο Δήμος Λευκάρων ανακοινώνουν με ιδιαίτερη χαρά τη διοργάνωση του 1ου Χορωδιακού Φεστιβάλ Κόρνου, με τίτλο «Ιστορίες πίσω από τα τραγούδια», το οποίο θα πραγματοποιηθεί την Κυριακή, 21 Ιουνίου 2026, στις 7:30 μ.μ., στην πλατεία Κόρνου.
Η εκδήλωση φιλοδοξεί να αποτελέσει έναν νέο θεσμό πολιτισμού και μουσικής έκφρασης, φέρνοντας κοντά χορωδούς, μουσικούς και φίλους της χορωδιακής τέχνης σε μια βραδιά γεμάτη μελωδίες, αναμνήσεις και πολιτιστική κληρονομιά. Μέσα από τραγούδια που συνοδεύονται από τις δικές τους ξεχωριστές ιστορίες, το κοινό θα έχει την ευκαιρία να ταξιδέψει σε διαφορετικές εποχές, βιώματα και παραδόσεις. Στο φεστιβάλ συμμετέχουν: Κοινοτική «Μαντολινάτα Πέρα Ορεινής» & «Ταμάσιοι Τροβαδούροι» Χορωδία «Σύνθεσης» Χορωδία Δημοτικού Διαμερίσματος Μέσα Γειτονιάς Κοινοτική Χορωδία Μοσφιλωτής Χορωδία Δημοτικού Διαμερίσματος Αλάμπρας & Προσφυγικό Σωματείο Κοντέας Χορωδία Δημοτικού Διαμερίσματος Πάνω Λευκάρων Χορωδία Δημοτικού Διαμερίσματος Κόρνου Περισσότεροι από 100 χορωδοί θα ενώσουν τις φωνές τους, προσφέροντας στο κοινό μια μοναδική μουσική εμπειρία που αναδεικνύει τη δύναμη του τραγουδιού να μεταφέρει μνήμες, συναισθήματα και ιστορίες.
Το φεστιβάλ διοργανώνεται από την Κοινοτική Χορωδία Κόρνου, το Δημοτικό Διαμέρισμα Κόρνου και τον Δήμο Λευκάρων. Η είσοδος είναι ελεύθερη για το κοινό.
Σας προσκαλούμε να τιμήσετε με την παρουσία σας αυτή τη γιορτή της μουσικής και του πολιτισμού και να μοιραστούμε μαζί τις «Ιστορίες πίσω από τα τραγούδια».
Πληροφορίες: Δημοτικό Διαμέρισμα Κόρνου – Δήμος Λευκάρων 22532170
Μαέστρος χορωδίας Δ.Δ. Κόρνου: Δόμνα Μιχαήλ 99424785.

Chara Miller Jazz Quintet
2026-06-21 19:30 | Πλατεία Διοικητηρίου, Πάφος, Πάφος, Πάφος, 8015
